# Eleccions municipals de 1999 a l'Hospitalet de Llobregat

Les eleccions municipals de 1999 es van celebrar a l'Hospitalet de Llobregat el diumenge 13 de juny, d'acord amb el Reial Decret de convocatòria d'eleccions locals a Espanya publicat al Butlletí Oficial de l'Estat el dia 20 d'abril del 1999. Es van escollir els 27 regidors del ple de l'Ajuntament de l'Hospitalet, mitjançant un sistema proporcional (regla D'Hondt), amb llistes tancades i una barrera electoral del 5%. En aquella mateix data se celebraren les eleccions al Parlament Europeu.
L'alcalde sortint, el socialista Celestino Corbacho i Chaves, fou reelegit amb el suport dels divuit regidors del seu partit, i dels regidors d'EUiA i ICV, formacions amb les quals el PSC signà un acord de govern.

## Resultats

Els socialistes varen augmentar la majoria absoluta obtinguda a les eleccions del 1995, en passar de 14 a 18 regidors. En canvi, tant el PP com CiU van perdre un regidor. ICV i EUiA, que a les eleccions municipals de 1995 havien obtingut 4 regidors presentant-se conjuntament, es van presentar per separat en aquesta convocatòria, aconseguint un regidor cadascuna. EUiA es presentà en coalició amb Els Verds.
El PSC fou el partit més votat a tots els districtes de la ciutat. Obtingué el seu millor resultat al districte cinquè (Pubilla Casas - Can Serra).
El PP obtingué el seu millor resultat al districte sisè (Bellvitge - el Gornal), on també obtingué el seu millor resultat EUiA. CiU i ICV obtingueren el seu millor resultat al districte primer (Centre - Sant Josep - Sanfeliu).
Els resultats obtinguts per les diferents candidatures són els següents:
| Candidatura | Candidatura | Vots | % | Regidors |
| | Partit dels Socialistes de Catalunya – Progrés Municipal (PSC-PM) | 55 876 | 55,77 | 18 |
| | Partit Popular (PP) | 15 343 | 15,31 | 4 |
| | Convergència i Unió (CiU) | 11 252 | 11,23 | 3 |
| | Esquerra Unida i Alternativa (EUiA) | 6 094 | 6,08 | 1 |
| | Iniciativa per Catalunya Verds – Entesa pel Progrés Municipal (ICV-EPM) | 5 363 | 5,35 | 1 |
| Esquerra Republicana de Catalunya – Acord Municipal (ERC-AM) | Esquerra Republicana de Catalunya – Acord Municipal (ERC-AM) | 2 441 | 2,44 | 0 |
| Els Verds-Opció Verda (V-OV) | Els Verds-Opció Verda (V-OV) | 1 724 | 1,72 | 0 |
| Partit per la Independència (PI) | Partit per la Independència (PI) | 314 | 0,31 | 0 |
| Partit Humanista (PH) | Partit Humanista (PH) | 188 | 0,19 | 0 |
| Vots en blanc | Vots en blanc | 1 593 | 1,59 | n/a |
| Vots vàlids | Vots vàlids | 100 188 | 100,00 | 27 |
| Vots nuls | Vots nuls | 628 | Participació: 47,94 % | Participació: 47,94 % |
| Votants | Votants | 100 816 | Participació: 47,94 % | Participació: 47,94 % |
| Electors | Electors | 210 289 | Participació: 47,94 % | Participació: 47,94 % |
| Font: Ajuntament de L'Hospitalet |||||

## Referències

* ↑ «Real Decreto 606/1999, de 19 de abril, de convocatoria de elecciones Locales y a las Asambleas de Ceuta y Melilla» (en castellà). Boletín Oficial del Estado. Agencia Estatal Boletín Oficial del Estado, 20-04-1999 [Consulta: 18 abril 2020].
* ↑ Torres, Manel «El PSC e IC-V firman un acuerdo de gobierno en L"Hospitalet» (en castellà). El País, 02-07-1999 [Consulta: 18 abril 2020].
* ↑ García-Pastor Carro, José María. Governs de coalició a l'Ajuntament de l'Hospitalet. Un estudi de cas (1999-2014), p. 6-17 [Consulta: 19 abril 2020].
* ↑ «L'H 1999. Corbacho reelegido.» (en castellà). L'Hospitalet [L'Hospitalet de Llobregat], 24-01-2000, p. 12-13 [Consulta: 19 abril 2020].
* ↑ Sánchez, Cristina «Acuerdo por L'Hospitalet» (en castellà). L'Hospitalet [L'Hospitalet de Llobregat], 08-09-1999, p. 8-9 [Consulta: 19 abril 2020].
* ↑ Ribera Llorens, Ricard «El funcionament de la coalició entre Iniciativa per Catalunya Verds i Esquerra Unida i Alternativa (2002-2012)». Working Papers. Institut de Ciències Polítiques i Socials [Barcelona], núm. 328-329, 2014, pàg. 51. ISSN: 1133-8962 [Consulta: 18 abril 2020].
* ↑ «Los socialistas logran mayoría absoluta» (en castellà). El País, 14-06-1999 [Consulta: 19 abril 2020].
* ↑ Sánchez, Cristina «El PSC revalida la mayoría» (en castellà). L'Hospitalet [L'Hospitalet de Llobregat], 16-06-1999, p. 3 [Consulta: 18 abril 2020].
* ↑ «Eleccions municipals de 1999 a l'Hospitalet de Llobregat». Gran Enciclopèdia Catalana. Barcelona: Grup Enciclopèdia Catalana. [Consulta: 19 abril 2020].
* ↑ «Ramón Luque: “Mi única frustración política es no haber sido nunca alcalde de L'Hospitalet”» (en castellà). El Llobregat [Sant Boi de Llobregat], 06-10-2017 [Consulta: 19 abril 2020].
* ↑ «Acte electoral de la candidatura d'Esquerra Unida i Alternativa-Els Verds per l'Hospitalet de Llobregat a les eleccions municipals de 1999». L'Hospitalet de Llobregat: Arxiu Municipal de l'Hospitalet, 1999. [Consulta: 20 abril 2020].
* ↑ «EUiA y Els Verds hacen pública su coalición para las municipales'99» (en castellà). L'Hospitalet [L'Hospitalet de Llobregat], 26-04-1999, p. 9 [Consulta: 20 abril 2020]. Arxivat 14 August 2020$^{[Datemismatch]}$ a Wayback Machine.